पाएं अपने शहर की ताज़ा ख़बरें और फ्री ई-पेपरडाउनलोड करें
सामुदायिक स्वास्थ्य केंद्र में 45 साल से ऊपर के लोगों के लिए चलाये जा रहे टीकाकरण अभियान की गति काफी धीमी है। इसे गति देने के उद्देश्य से स्थानीय प्रशासन के द्वारा क्षेत्र में प्रचार प्रसार के माध्यम से लोगों को जागरूक करने का प्रयास किया जा रहा है। प्रभारी चिकित्सा पदाधिकारी डॉ. हेमंत कुमार ने बताया कि लोगों को जागरुक करने के लिए तीन तिपहिया वाहनों से क्षेत्र में प्रचार प्रसार शुरू किया गया है। इसके माध्यम से लोगों को जागरूक किया जा रहा है। इधर, सीएससी बेलसंड के अलावा दमामी मठ में शिविर लगाकर टीकाकरण किया गया। जिसमें दोनों जगहों पर कुल 120 लोगों को टीका लगाया गया। वही कोरोना जांच केंद्र पर कुल 21 लोगों का कोरोना जांच किया गया, जिसमें 3 लोग पॉजिटिव पाए गए हैं। पॉजिटिव मरीजाें को डाक्टरों की निगरानी में दवा का किट देते हुए होम आइसोलेट कर दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn